CELEX: 32005D0241
Language: lv
Date: 2005-03-15 00:00:00
Title: 2005/241/: Komisijas Lēmums (2005. gada 14. marts) par Kopienas finanšu ieguldījumu 2004. gada programmā, kas paredzēta, lai Francijas aizjūras departamentos ierobežotu augiem un augu produktiem kaitīgus organismus (izziņots ar dokumenta numuru K(2005) 603)

19.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 74/66
            
         
      KOMISIJAS LĒMUMS
   
   (2005. gada 14. marts)
   par Kopienas finanšu ieguldījumu 2004. gada programmā, kas paredzēta, lai Francijas aizjūras departamentos ierobežotu augiem un augu produktiem kaitīgus organismus
   (izziņots ar dokumenta numuru K(2005) 603)
   (Autentisks ir vienīgi teksts franču valodā)
   (2005/241/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2001. gada 28. jūnija Regulu (EK) Nr. 1452/2001, ar ko par labu Francijas aizjūras departamentiem ievieš īpašus pasākumus attiecībā uz konkrētiem lauksaimniecības produktiem, groza Direktīvu 72/462/EEK un atceļ Regulu (EEK) Nr. 525/77 un Regulu (EEK) Nr. 3763/91 (Poseidom) (1), un jo īpaši tās 20. panta 3. punktu,
   ņemot vērā Francijas iesniegtās programmas, kuru mērķis ir ierobežot organismus, kas ir kaitīgi augiem vai augu produktiem,
   tā kā:
   
               (1)
            
            
               Komisijas 1993. gada 30. septembra Lēmumā 93/522/EEK, ar ko definē pasākumus, kuri var pretendēt uz Kopienas finansējumu programmās, kuru mērķis ir Francijas aizjūras departamentos, Azoru salās un Madeirā ierobežot organismus, kas ir kaitīgi augiem vai augu produktiem (2), definēti pasākumi, kas var pretendēt uz Kopienas finansējumu programmās, kuru mērķis ir Francijas aizjūras departamentos, Azoru salās un Madeirā ierobežot organismus, kas ir kaitīgi augiem vai augu produktiem.
            
         
               (2)
            
            
               Specifiskajiem augšanas apstākļiem Francijas aizjūras departamentos jāpievērš īpaša uzmanība, un šajos reģionos jāievieš vai jāpastiprina pasākumi saistībā ar kultūraugu audzēšanu, it īpaši augu veselības pasākumi.
            
         
               (3)
            
            
               Tiem augu veselības pasākumiem, kas jāievieš vai jāstiprina, ir īpaši augstas izmaksas.
            
         
               (4)
            
            
               Kompetentas Francijas iestādes ir iesniegušas Komisijai pasākumu programmu, kurā norādīti sasniedzamie mērķi, veicamie pasākumi, to ilgums un izmaksas nolūkā pretendēt uz Kopienas finansiālo ieguldījumu.
            
         
               (5)
            
            
               Saskaņā ar Padomes Regulas (EK) Nr. 1452/2001 20. panta 4. punktu Kopienas finanšu ieguldījums var segt līdz 60 % no atbilstīgiem izdevumiem, izņemot pasākumus banānu aizsardzībai.
            
         
               (6)
            
            
               Saskaņā ar Padomes Regulas (EK) Nr. 1258/1999 (3) 3. panta 2. punktu veterināros un augu veselības pasākumus, kas veikti atbilstīgi Kopienas noteikumiem, finansē Eiropas Lauksaimniecības virzības un garantiju fonda Garantiju nodaļa. Šo pasākumu finanšu kontrole noteikta minētās regulas 8. un 9. pantā.
            
         
               (7)
            
            
               Francijas sniegtā tehniskā informācija bija pietiekama, lai Augu veselības pastāvīgā komiteja varētu rūpīgi un vispusīgi izvērtēt situāciju.
            
         
               (8)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo tiek apstiprināts Kopienas finanšu ieguldījums Francijas Republikas iesniegtajā oficiālajā programmā 2004. gadam, kuras mērķis ir Francijas aizjūras departamentos ierobežot organismus, kas ir kaitīgi augiem vai augu produktiem.
   2. pants
   Oficiālajā programmā ietilpst trīs apakšprogrammas:
   
               1)
            
            
               starpdepartamentu apakšprogramma Martinikai, Gvadelupai, Franču Gviānai un Reinjonai divās daļās:
               
                           —
                        
                        
                           kaitēkļu riska analīze konkrētiem invazīviem augiem attiecībā uz Francijas aizjūras departamentiem,
                        
                     
                           —
                        
                        
                           citrusu viroīdu noteikšanas metodes;
                        
                     
         
               2)
            
            
               Martinikas departamentam izstrādāta apakšprogramma četrās daļās:
               
                           —
                        
                        
                           augu veselības novērtējums un diagnostika, izmantojot reģionālo laboratoriju un tās mobilo vienību (“labo vert”),
                        
                     
                           —
                        
                        
                           stratēģija Helicoverpa zea ierobežošanai tomātu kultūrā,
                        
                     
                           —
                        
                        
                           datubāzes izveide par cukurniedru, dārzeņu un augļu ražošanas fitosanitāro praksi,
                        
                     
                           —
                        
                        
                           integrētā lauksaimniecība augļu ražošanā: citrusi un gvajaves, kaitēkļu un fitosanitāro prakšu pārskats, tehnisko datu lapu publikācija;
                        
                     
         
               3)
            
            
               Franču Gviānas departamentam izstrādāta apakšprogramma:
               
                           —
                        
                        
                           augu veselības novērtējums un diagnostika, izmantojot reģionālo laboratoriju un tās mobilo vienību (“labo vert”), labas lauksaimniecības prakses veicināšana.
                        
                     
         3. pants
   Kopienas finanšu ieguldījums Francijas Republikas iesniegtajai programmai 2004. gadam ir 60 % no izdevumiem, kas saistīti ar Komisijas Lēmumā 93/522/EEK definētajiem atbilstīgajiem pasākumiem, maksimāli EUR 187 800 apmērā (bez PVN).
   Programmas izmaksu un to finansēšanas grafiks noteikts šā lēmuma I pielikumā.
   Izmaksu sadalījums noteikts šā lēmuma II pielikumā.
   4. pants
   Avansa maksājumu EUR 100 000 apmērā izmaksā 60 dienu laikā pēc maksājuma pieprasījuma saņemšanas no Francijas.
   5. pants
   Ar minēto projektu saistīto izmaksu atbilstīguma posms ilgst no 2004. gada 1. oktobra līdz 2005. gada 30. septembrim.
   Pasākumu izpildes laiku izņēmuma kārtā var pagarināt tikai ar III pielikuma I.A sadaļā minētās uzraudzības komitejas skaidru rakstisku piekrišanu, pirms ir pabeigta attiecīgo uzdevumu izpilde.
   6. pants
   Kopienas finanšu ieguldījumu piešķir ar nosacījumu, ka programma tiek īstenota saskaņā ar attiecīgiem Kopienas tiesību aktu noteikumiem, tostarp konkurences un valsts līgumu piešķiršanas noteikumiem.
   7. pants
   Komisijai dara zināmus faktiskos izdevumus katram pasākuma vai apakšprogrammas veidam, norādot saistību starp provizorisko finanšu plānu un faktiskajiem izdevumiem. Minēto informāciju var iesniegt elektroniskā formātā.
   Atlikušo 3. pantā minētā finanšu ieguldījuma daļu izmaksā ar nosacījumu, ka III pielikuma I.B sadaļas 4. punkta trešās daļas 2. apakšpunktā noteiktie dokumenti ir iesniegti līdz 2005. gada 30. septembrim.
   Pēc atbilstīgi pamatota Francijas Republikas pieprasījuma Komisija var koriģēt finansēšanas plānus 15 % robežās no Kopienas ieguldījuma apakšprogrammā vai pasākumā visam posmam, ja kopējais programmā paredzētais atbilstīgo izmaksu daudzums nav pārsniegts un tādējādi nemainās programmas galvenie mērķi.
   Visus palīdzības maksājumus, ko Kopiena piešķir saskaņā ar šo lēmumu, saņem Francijas Republika, kuras pienākums ir atmaksāt Kopienai visas pārsniegtās summas.
   8. pants
   Francijas Republika nodrošina atbilstību finanšu noteikumiem, Kopienas politikai, kā arī III pielikumā noteiktās informācijas sniegšanu Komisijai.
   9. pants
   Šis lēmums ir adresēts Francijas Republikai.
   
      Briselē, 2005. gada 14. martā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 198, 21.7.2001., 11. lpp. Regulā jaunākie grozījumi izdarīti ar Regulu 1690/2004 (OV L 305, 1.10.2004., 1. lpp.).
   
      (2)  OV L 251, 8.10.1993., 35. lpp. Lēmumā jaunākie grozījumi izdarīti ar Lēmumu 96/633/EK (OV L 283, 5.11.1996., 58. lpp.).
   
      (3)  OV L 160, 26.6.1999., 103. lpp.
   
   
      I PIELIKUMS
      FINANŠU TABULA 2004. GADAM
      
                  (EUR)
               
            
                   
               
               
                  EK ieguldījums
               
               
                  Valsts ieguldījums
               
               
                  Atbilstīgie izdevumi 2004. gadā
               
            
                  Kaitēkļu riska analīze – invazīvie kaitēkļi
               
               
                  54 000
               
               
                  36 000
               
               
                  90 000
               
            
                  Viroīdu noteikšanas metodes
               
               
                  19 500
               
               
                  13 000
               
               
                  32 500
               
            
                  Martinika
               
               
                  75 300
               
               
                  50 200
               
               
                  125 500
               
            
                  Franču Gviāna
               
               
                  39 000
               
               
                  26 000
               
               
                  65 000
               
            
                  Kopā
               
               
                  187 800
               
               
                  125 200
               
               
                  313 000
               
            
   
      II PIELIKUMS
      IZMAKSU SADALĪJUMA TABULA 2004. GADAM
      
                  (EUR)
               
            
                   
               
               
                  Personāls
               
               
                  Aprīkojums
               
               
                  Palīgmateriāli
               
               
                  Citas izmaksas
               
               
                  Kopā
               
            
                  Kaitēkļu riska analīze – invazīvie kaitēkļi
               
               
                  85 000
               
               
                  0
               
               
                  3 000
               
               
                  2 000
               
               
                  90 000
               
            
                  Viroīdu noteikšanas metodes
               
               
                  18 000
               
               
                  3 000
               
               
                  8 000
               
               
                  3 500
               
               
                  32 500
               
            
                  Martinika
               
               
                  93 000
               
               
                  6 500
               
               
                  20 000
               
               
                  6 000
               
               
                  125 500
               
            
                  Franču Gviāna
               
               
                  50 000
               
               
                  0
               
               
                  5 000
               
               
                  10 000
               
               
                  65 000
               
            
                  Kopā
               
               
                  246 000
               
               
                  9 500
               
               
                  36 000
               
               
                  21 500
               
               
                  313 000
               
            
   
      III PIELIKUMS
      I.   Programmas īstenošanas noteikumi
      UZRAUDZĪBA UN NOVĒRTĒJUMS
      A.   Uzraudzības komiteja
      1.   Izveide
      Neatkarīgi no šā pasākuma finansēšanas tiek izveidota programmas uzraudzības komiteja, kurā iekļauj Francijas un Komisijas pārstāvjus. Minētā komiteja regulāri izskata programmas īstenošanas gaitu un vajadzības gadījumā ierosina attiecīgus pielāgojumus.
      2.   Komiteja pieņem savu iekšējo reglamentu viena mēneša laikā pēc šī lēmuma paziņošanas Francijai.
      3.   Uzraudzības komitejas kompetence
      Komiteja:
      
                  —
               
               
                  kā galveno pienākumu uzņemas nodrošināt atbilstošu programmas gaitu, lai sasniegtu tās mērķus; tās kompetencē ietilpst programmas pasākumi Kopienas piešķirtās palīdzības robežās; tā uzrauga, lai tiktu ievēroti normatīvie akti, tostarp saistībā ar pasākumu un projektu atbilstīgumu,
               
            
                  —
               
               
                  pamatojoties uz informāciju par jau apstiprinātu un īstenotu projektu atlasi, sniedz atzinumu par programmā noteikto atlases kritēriju piemērošanu,
               
            
                  —
               
               
                  ierosina vajadzīgos pasākumus, lai paātrinātu programmas īstenošanu, ja starpposmā uzraudzības un vērtēšanas rādītāju periodiski sniegtā informācija liecina par kavējumu,
               
            
                  —
               
               
                  sniedz atzinumu par Komisijai ierosinātajiem pielāgojumiem,
               
            
                  —
               
               
                  sniedz atzinumu par programmā paredzētajiem tehniskās palīdzības projektiem,
               
            
                  —
               
               
                  sniedz atzinumu par nobeiguma ziņojumu,
               
            
                  —
               
               
                  attiecīgajā laikposmā ziņo Augu veselības pastāvīgajai komitejai par programmas gaitu un faktiskajiem izdevumiem.
               
            B.   Programmas uzraudzība un vērtēšana īstenošanas posmā (nepārtraukta uzraudzība un vērtēšana)
      1.   Par īstenošanu atbildīgā valsts aģentūra atbild arī par programmas nepārtrauktu uzraudzību un vērtēšanu.
      2.   Nepārtraukta uzraudzība nozīmē informācijas sistēmu par programmas norises gaitu. Nepārtraukta uzraudzība attiecas uz programmā ietvertajiem pasākumiem. Tās pamatā ir finansiāli un materiāli indikatori, kas ļauj novērtēt katra pasākuma izdevumu atbilstību iepriekšnoteiktiem materiāliem indikatoriem, norādot uz izpildes pakāpi.
      3.   Nepārtraukta programmas vērtēšana ietver kvantitatīvo īstenošanas rezultātu analīzi, pamatojoties uz operatīviem, tiesiskiem un procedūras apsvērumiem. Tās mērķis ir garantēt pasākumu atbilstību programmas mērķiem.
      Īstenošanas ziņojums un programmas izvērtējums
      4.   Viena mēneša laikā pēc programmas apstiprināšanas Francija dara zināmu Komisijai par nobeiguma īstenošanas ziņojuma izstrādi un iesniegšanu atbildīgās iestādes nosaukumu.
      Galīgo īstenošanas ziņojumu par šo programmu kompetentā iestāde iesniedz Komisijai vēlākais 2005. gada 15. oktobrī, un cik drīz vien iespējams pēc tam tas tiek iesniegts Augu veselības pastāvīgajai komitejai.
      Tajā iekļauj:
      
                  —
               
               
                  īsu visas programmas tehnisku vērtējumu (materiālo un kvalitatīvo mērķu sasniegšanas un izpildes pakāpe) un vērtējumu par tās tiešo ietekmi uz fitosanitāro jomu un ekonomiku,
               
            
                  —
               
               
                  finansiālo izmaksu pārskatu, norādot izdevumus un ienākumus, un Francijas deklarāciju, ar kuru tā apliecina, ka saistībā ar attiecīgajā programmā ietvertajiem pasākumiem nav ticis un netiks pieprasīts neviens cits Kopienas ieguldījums.
               
            5.   Komisija kopīgi ar Franciju var pieaicināt neatkarīgu vērtētāju, kurš, pamatojoties uz nepārtrauktu uzraudzību, veic 3. punktā minēto nepārtraukto vērtēšanu. Ņemot vērā īstenošanas gaitā konstatētās problēmas, vērtētājs var ierosināt pielāgot apakšprogrammas un/vai pasākumus, kā arī grozīt atlases kritērijus projektiem utml. Pamatojoties uz vadības uzraudzību, vērtētājs var sniegt atzinumu par to, kādi administratīvi pasākumi veicami.
      II.   Atbilstība kopienas politikai
      Programmu īsteno saskaņā ar noteikumiem par Kopienas politikas koordināciju un atbilstību šai politikai. Nobeiguma ziņojumā Francija sniedz šādu informāciju.
      VIDES AIZSARDZĪBA
      a)   Vispārīga informācija
      
                  —
               
               
                  attiecīgā reģiona galveno vides īpatnību un problēmu apraksts, cita starpā sniedzot svarīgāko īpaši aizsargājamo zonu aprakstu,
               
            
                  —
               
               
                  vispusīgs apraksts par nozīmīgākajām labvēlīgajām un nelabvēlīgajām sekām, ko programma var radīt videi, ņemot vērā plānotos ieguldījumus,
               
            
                  —
               
               
                  apraksts par plānotajiem pasākumiem, lai novērstu, mazinātu vai likvidētu jebkādus būtiskus kaitējumus videi,
               
            
                  —
               
               
                  ziņojums par konsultācijām ar atbildīgajām vides iestādēm (Vides ministrijas vai citas atbilstošas institūcijas atzinums) un, ja šādas konsultācijas bijušas, - ar attiecīgo sabiedrību.
               
            b)   Plānoto pasākumu apraksts
      Tādiem programmas pasākumiem, kas var būtiski kaitēt videi:
      
                  —
               
               
                  kārtība, kādā tiks vērtēts katrs atsevišķs projekts programmas īstenošanas posmā,
               
            
                  —
               
               
                  plānotie mehānismi, lai uzraudzītu ietekmi uz vidi īstenošanas posmā, novērtētu rezultātus un novērstu, mazinātu vai likvidētu nelabvēlīgu ietekmi.